Vi havde alt i alt et rigtig fint ophold. Køkkenet var ikke 100 % rent, men det var resten af lejligheden - særligt et rigtig fint badeværelse.
Lokationen er en smule udenfor den hyggelige del af Prenzlauerberg, men kun et enkelt stop med S-bahnen bringer dig til det livlige kvarter omkring Prenzlauer Alle (togstation). Lejligheden ligger generelt utrolig tæt på en station med både tog- og sporvognemuligheder, som er super fint. Derudover er der gode indkøbsmuligheder i forhold til både billige og lidt dyrere supermarkeder.
Man skal ikke vælge at bo i denne lejlighed, hvis man er ekstremt overfølsom overfor lyde. Der var en maskine - vi ved ikke hvilken - som støjede forholdsvis højt både dag og nat i et par minutter ad gangen.
Men alt i alt en anbefalelsesværdig lejlighed!